text: Danmarks næste golfstjerner dyster om 375.000 kroner 
  13 maj 2016 kl. 07.43
  Danmarks næste golfstjerner dyster fredag om en præmiesum på 375.000 kroner Kellers Park Golf Club i Brejning.
  
  Hele seks danskere er i top-10 ved fredagens finalerunde i Ecco Touren på Kellers Park Golf Clubs anlæg i Brejning - og de skal forsøge at spille sig forbi finske Erik Myllymäki, der har skabt sig en solid føring.
  Erik Myllymäki kom for anden dag i træk Kellers Park Golf Clubs velplejede anlæg rundt i 64 slag, otte under par.
  Ecco Tourens spillere er unge golf-talenter - og dermed også morgendagens mulige stjerner.
  To lokale spillere fra Kolding, Martin Ovesen og Frederik Hedmark,  er med blandt de 33 spillere, der har kvalificeret sig til fredagens finale i Brejning, hvor der er gratis adgang.
  Afviklingen af Ecco Touren er samtidig en markering af, at golfbanen i Brejning er i god gænge igen efter, at banen lå ubenyttet hen og groede til, da den oprindelige golfklub i Brejning gik konkurs.
  